b'\n_START_ARTICLE_\nTeofilakt Simokat\n_START_SECTION_\n\xc5\xbdivljenjepis\n_START_PARAGRAPH_\nZgodovina vladanja cesarja Mavricija obsega osem knjig. Njegovo delo je manj obse\xc5\xbeno od Prokopijevega. Zgodovina je napisana v samozavestnem klasicisti\xc4\x8dnem slogu, vendar je kljub temu pomemben vir podatkov o Slovanih in Perzijcih v 7. stoletju. Teofilakt omenja Heraklijevo vojno s Perzijci (610-628), ne pa tudi vojne z Arabci, ki se je za\xc4\x8dela leta 634, zato je zelo verjetno pisal okoli leta 630. Eden od virov njegovih podatkov je bil  tudi Ivan iz Epifanije.\n_START_SECTION_\nZanimivost\n_START_PARAGRAPH_\nTeofilaktovo poezijo je iz gr\xc5\xa1kih verzov v latinsko prozo prevedel Nikolaj Kopernik. Prevod je posvetil svojemu stricu Lukasu Watzenrodu in ga izdal v Krakovu leta 1509. Knjiga je edino Kopernikovo delo, ki jo je izdal v svojem imenu.'